Remus Pricopie îl acuză pe Geoană de lipsă de responsabilitate: A participat la aruncarea în derizoriu a funcției de demnitate publică
Rectorul Școlii Naționale de Studii Politice și Administrative (SNSPA), Remus Pricopie, îl critică pe secretarul adjunct al NATO, Mircea Geoană, care a spus recent că „țara a fost și e condusă de o generație politică tot mai incompetentă”. Profesorul și fostul ministru al Educației spune că tema este corectă, dar că „din poziția de Președinte PSD (2005-2010), a participat la acest proces de aruncare în derizoriu a funcției de demnitate publică”. El îl acuză pe oficialul NATO de lipsă de responsabilitate și de „nerespectarea, de către un înalt funcționar al său, a regulilor elementare ale corpului diplomatic”.